มีเพศสัมพันธ์กับแฟนวันที่19และมีการหลั่งใน เลยทานยาคุมฉุกเฉิน และยังมีเพศสัมพันธ์แบบต่อเนื่องในวันที่20-22 เลยตัดสินใจซื้อยาคุมแบบแผง21เม็ดมาทาน ประจำเดือนมาวันที่28ตรงทุกเดือน เลยทานยาคุมแบบแผงเม็ดแรกไป อยากรู้ว่าทานแบบนี้ได้ไหมแล้วการคุมกำเนิดยังได้ผลอยู่ใช่มั้ยคะ
สวัสดีค่ะ การทานยาคุมฉุกเฉินในวันที่ 19 ก.ย. นั้น ยาจะช่วยป้องกันการตั้งครรภ์ได้ประมาณ 58%-95% ขึ้นอยู่กับความรวดเร็วในการทานหลังจากที่มีเพศสัมพันธ์ส่วนการจะทานยาคุมกำเนิดชนิด 21 เม็ดนั้น ควรรอให้ประจำเดือนมา แล้วจึงเริ่มทานภายใน 1-5 วัน นับจากวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า 99%แต่หากประจำเดือนยังไม่มา แล้วได้ทานยาคุมกำเนิดไป ต้องทานต่อเนื่องไปอย่างน้อย 7 วันก่อน เพื่อให้ยาได้เริ่มออกฤทธิ์ก่อนค่ะดังนั้น หากประจำเดือนยังไม่มา และได้เริ่มทานยาคุมกำเนิดไปแล้ว แนะนำควรตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ด้วย คือประมาณวันที่ 6 ต.ค. หากตรวจไม่พบการตั้งครรภ์ ก้ให้ทานยาคุมต่อไปได้